turjo4nis/wikipedia-bn-dump-20250701 huggingface dataset:
গোকর্ণ ইউনিয়ন

গোকর্ণ বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

ইতিহাস 
গোকর্ণ ইউনিয়ন থেকে মুক্তিযুদ্ধের অন্যতম সংগঠক মোজাম্মেল হক কাপ্তান মিয়ার নেতৃত্বে ১৯৭১ সালে বাংলাদেশের স্বাধীনতা যুদ্ধে একদল মুক্তিযোদ্ধা অংশগ্রহণ করেন।

আয়তন ও অবস্থান 
গোকর্ণ ইউনিয়নের আয়তন ৯,৫৬৬ একর (৩৮.৭১ বর্গ কিলোমিটার)। এটি আয়তনের দিক থেকে ব্রাহ্মণবাড়িয়া জেলার সবচেয়ে বড় ইউনিয়ন। নাসিরনগর উপজেলা সদর থেকে প্রায় ৮ কিলোমিটার দক্ষিণে অবস্থিত এ ইউনিয়নের পশ্চিমে কুণ্ডা ইউনিয়ন, উত্তরে নাসিরনগর ইউনিয়ন, পূর্বে বুড়িশ্বর ইউনিয়ন ও পূর্বভাগ ইউনিয়ন, দক্ষিণ-পূর্বে সরাইল উপজেলার শাহজাদাপুর ইউনিয়ন এবং দক্ষিণ-পশ্চিমে সরাইল উপজেলার নোয়াগাঁও ইউনিয়ন অবস্থিত।

প্রশাসনিক কাঠামো 
গোকর্ণ ইউনিয়ন নাসিরনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ১০টি।

জনসংখ্যার উপাত্ত 
২০১১ সালের আদমশুমারি অনুযায়ী গোকর্ণ ইউনিয়নের মোট জনসংখ্যা ৩১,০১৬ জন। এর মধ্যে পুরুষ ১৪,৭০৫ জন এবং মহিলা ১৬,৩১১ জন। মোট পরিবার ৬,১২৯টি। জনসংখ্যার ঘনত্ব প্রতি বর্গ কিলোমিটারে প্রায় ৮০১ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:

শিক্ষা ব্যবস্থা 
২০১১ সালের আদমশুমারি অনুযায়ী গোকর্ণ ইউনিয়নের সাক্ষরতার হার ৩৬.৮%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

শিক্ষা প্রতিষ্ঠান 
স্কুল এন্ড কলেজ
 গোকর্ণ সৈয়দ ওয়ালী উল্লাহ স্কুল এন্ড কলেজ

মাধ্যমিক বিদ্যালয়
 জেঠাগ্রাম উচ্চ বিদ্যালয়
 নূরপুর বালিকা উচ্চ বিদ্যালয়

প্রাথমিক বিদ্যালয়
 গোকর্ণ পশ্চিম সরকারি প্রাথমিক বিদ্যালয়
 গোকর্ণ সরকারি প্রাথমিক বিদ্যালয়
 জেঠাগ্রাম পূর্ব সরকারি প্রাথমিক বিদ্যালয়
 জেঠাগ্রাম সরকারি প্রাথমিক বিদ্যালয়
 নূরপুর দক্ষিণ সরকারি প্রথমিক বিদ্যালয়
 নূরপুর পশ্চিম সরকারি প্রাথমিক বিদ্যালয়
 নূরপুর লাহাজুড়া সরকারি প্রাথমিক বিদ্যালয়

যোগাযোগ ব্যবস্থা 
গোকর্ণ ইউনিয়নে যোগাযোগ করার প্রধান সড়ক নাসিরনগর-গোকর্ণ সড়ক। প্রধান যোগাযোগ মাধ্যম সিএনজি চালিত অটোরিক্সা এবং মোটর সাইকেল। এছাড়া নৌপথেও এ ইউনিয়নের পাশ্ববর্তী অঞ্চলসমূহে যাতায়াত করা যায়।

খাল ও নদী 
গোকর্ণ ইউনিয়নের দক্ষিণ সীমান্ত দিয়ে প্রবাহিত হচ্ছে তিতাস নদী। এছাড়া রয়েছে সিংড়ার খাল এবং কুকুরিয়া খাল।

হাট-বাজার 
গোকর্ণ ইউনিয়নের প্রধান ৪টি হাট-বাজার হল চৈয়ারকুড়ি বাজার, নূরপুর সড়ক বাজার, জেঠাগ্রাম নতুন বাজার এবং গোকর্ণ নতুন বাজার।

দর্শনীয় স্থান  
 গোকর্ণ নবাব বাড়ি
 চৈয়ারকুড়ি বেড়িবাঁধ
 জেঠাগ্রাম জোড়া দীঘি
 ব্রাহ্মণশাসন সোনাই বিবির মাজার

উল্লেখযোগ্য ব্যক্তি 
 নবাব সৈয়দ শামসুল হুদা –– ব্রিটিশ ভারতীয় মুসলিম রাজনৈতিক নেতা।
 মোজাম্মেল হক –– বীর মুক্তিযোদ্ধা, রাজনীতিবিদ এবং তৃতীয় ও চতুর্থ জাতীয় সংসদ সদস্য।

জনপ্রতিনিধি 
 বর্তমান চেয়ারম্যান: ছোয়াব আহমেদ হৃতুল

আরও দেখুন 
 নাসিরনগর উপজেলা
 নাসিরনগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

নাসিরনগর উপজেলার ইউনিয়ন
ল্যাম্ব অপসরণ

পদার্থবিজ্ঞানে, ল্যাম্ব অপসরণ হল হাইড্রোজেনের 2S1/2 ও 2P1/2 শক্তিস্তর দুটির শক্তির পার্থক্য যা ডিরাক সমীকরন থেকে পাওয়া যায় না। এই সমীকরন অনুযায়ী এই দুই স্তরের কোনো শক্তির পার্থক্য থাকা উচিত নয়। পদার্থবিজ্ঞানী উইলিস ল‍্যাম্বের নামানুসারে এর নামকরণ করা হয়েছে।

ভ্যাকুয়াম শক্তি ফ্লাকচুয়েশন এর সাথে হাইড্রোজেন পরমানুর উপর্যুক্ত দুটি কক্ষকে থাকা ইলেকট্রন এর মিথস্ক্রিয়া এই ঘটনার কারণ, যা এই ঘটনার আবিষ্কারের পরেই দেখানো হয়েছিল।
কৃষ্ণ গহ্বর থেকে নির্গত হকিং বিকিরণের তাত্ত্বিক ভবিষ্যতবাণী করায় ল্যাম্ব অপসরণ উল্লেখযোগ্য ভূমিকা পালন করে।
১৯৪৭ খ্রিষ্টাব্দে ল্যাম্ব-রেদারফোর্ড পরিক্ষায় হাইড্রোজেনের অনুতরঙ্গ বর্ণালি পর্যবেক্ষণে এই ক্রিয়া প্রথম গণনা করা হয় এবং এই গণনা রিনর্মালাইজেশন তত্ত্বকে এই ঘটনা ব্যাখ্যা করতে উৎসাহিত করে। এই ঘটনাই হল আধুনিক কোয়ান্টাম তড়িৎ-গতিবিজ্ঞান এর পথপ্রদর্শক যা পরবর্তীতে জুলিয়ান শুইঙার, রিচার্ড ফাইনম্যান, সান-ইতিরো টোমোনাগা, ফ্রিম্যান ডাইসন প্রভৃতির দ্বারা উন্নত হয়েছে। ১৯৫৫ সালে উইলিস ল‍্যাম্ব তার ল্যাম্ব অপসরণ সংক্রান্ত আবিষ্কারের জন্য নোবেল পুরস্কার লাভ করেন।

তথ্যসূত্র

কোয়ান্টাম ক্ষেত্র তত্ত্ব
ভৌত রাশি
গ্রান্মা (নৌকো)

গ্রানমা একটি নৌকো যা নভেম্বর ১৯৫৬ সালে কিউবার বিপ্লবের ৮২ জন যোদ্ধাকে মেক্সিকো থেকে কিউবাতে ফুলগেনসিও বাতিস্তার শাসনকে উৎখাত করার উদ্দেশ্যে ব্যবহার করা হয়েছিল। ৬০ ফুট (১৮ মি) লম্বা ডিজেল-চালিত কেবিন ক্রুজারটি ১৯৪৩ সালে নির্মিত হয়েছিল এবং ১২ জন মানুষকে আনার জন্য ডিজাইন করা হয়েছিল। ইংরেজিতে "গ্রানমা", হল দিদিমা জন্য একটি স্নেহপূর্ণ শব্দ; বলা হয় যে নৌকোর মূল মালিকের দিদিমা জন্য নামকরণ করা হয়েছে।

তথ্যসূত্র 

নৌকা
কিউবা বিপ্লব
চে গেভারা
ডেভিড স্টিল

ডেভিড মার্টিন স্কট স্টিল, আইকউডের ব্যারন স্টিল,  (জন্ম ৩১ মার্চ ১৯৩৮) একজন অবসরপ্রাপ্ত স্কটিশ রাজনীতিবিদ। রক্সবার্গ, সেলকির্ক এবং পিবলসের পার্লামেন্ট সদস্য হিসেবে নির্বাচিত হন, তারপরে টুইডডেল, এট্রিক এবং লডারডেল, তিনি ১৯৭৬ থেকে ১৯৮৮ সাল পর্যন্ত লিবারেল পার্টির চূড়ান্ত নেতা হিসেবে দায়িত্ব পালন করেন। তার মেয়াদকাল সোশ্যাল ডেমোক্রেটিক পার্টির সাথে জোটের সময়কাল বিস্তৃত ছিল, যা ১৯৮১ সালে শুরু হয়েছিল এবং ১৯৮৮ সালে লিবারেল ডেমোক্র্যাট গঠনের সাথে শেষ হয়েছিল।

স্টিল ১৯৬৫ থেকে ১৯৯৭ সাল পর্যন্ত ৩২ বছর যুক্তরাজ্যের পার্লামেন্টের সদস্য হিসেবে এবং ১৯৯৯ থেকে ২০০৩ সাল পর্যন্ত স্কটিশ পার্লামেন্টের (এমএসপি) সদস্য হিসেবে দায়িত্ব পালন করেন, সেই সময়ে তিনি সংসদের প্রিসাইডিং অফিসার ছিলেন। তিনি ১৯৯৭ থেকে ২০২০ সাল পর্যন্ত লাইফ পিয়ার হিসাবে হাউস অফ লর্ডসের সদস্য ছিলেন। প্রাক্তন লিবারেল সাংসদ স্যার সিরিল স্মিথের বিরুদ্ধে শিশু যৌন নির্যাতনের অভিযোগ তদন্তে ব্যর্থতার জন্য শিশু যৌন নির্যাতনের স্বাধীন তদন্তে স্টিল তাকে "দায়িত্ব পরিত্যাগের" অভিযুক্ত করার পরে হাউস অফ লর্ডস থেকে পদত্যাগ করেন।

আরও পড়ুন 

 পিটার বারট্রাম, ডেভিড স্টিল: হিজ লাইফ অ্যান্ড পলিটিক্স (WH অ্যালেন, 1981)
 ডেভিড স্টিল, এ হাউস ডিভাইডেড (ওয়েডেনফেল্ড এবং নিকোলসন, 1980)
 ডেভিড স্টিল, গোলিয়াথের বিরুদ্ধে: ডেভিড স্টিলের গল্প (ওয়েডেনফেল্ড এবং নিকলসন, 1989)
 ডেভিড টরেন্স, ডেভিড স্টিল - বড় রাষ্ট্রনায়কের কাছে ক্রমবর্ধমান আশা (বিটব্যাক, 2015)

তথ্যসূত্র

বহিঃসংযোগ 

 
 Scottish Parliament profiles of MSPs: David Steel
 Catalogue of the Steel papers at the Archives Division of the London School of Economics.
 Lord Steel of Aikwood profile at the site of Liberal Democrats
 Prince of Wales School:Old Cambrians Society, Nairobi
 We need to rethink my abortion law Steel's thoughts on the abortion debate, as of 2004.

|-

স্কটিশ সংসদ সদস্য ১৯৯৯-২০০৩
যুক্তরাজ্যের সংসদ সদস্য ১৯৯২-১৯৯৭
যুক্তরাজ্যের সংসদ সদস্য ১৯৮৭-১৯৯২
যুক্তরাজ্যের সংসদ সদস্য ১৯৮৩-১৯৮৭
যুক্তরাজ্যের সংসদ সদস্য ১৯৭৯-১৯৮৩
যুক্তরাজ্যের সংসদ সদস্য ১৯৭৪-১৯৭৯
যুক্তরাজ্যের সংসদ সদস্য ১৯৭৪
যুক্তরাজ্যের সংসদ সদস্য ১৯৭০-১৯৭৪
যুক্তরাজ্যের সংসদ সদস্য ১৯৬৬-১৯৭০
যুক্তরাজ্যের সংসদ সদস্য ১৯৬৪-১৯৬৬
জর্জ ওয়াটসন কলেজে শিক্ষিত ব্যক্তি
উদার গণতন্ত্রী (যুক্তরাজ্য) এর নেতা
যুক্তরাজ্যের প্রিভি কাউন্সিলের সদস্য
জীবিত ব্যক্তি
উদার গণতন্ত্রী (যুক্তরাজ্য) এর জীবনকাল পিয়ার
উদারপন্থী দল (যুক্তরাজ্য) এর নেতা
স্কটিশ উদার গণতন্ত্রী দলের সংসদ সদস্য
স্কটিশ উদারপন্থী দলের সংসদ সদস্য
১৯৩৮-এ জন্ম
উদার গণতন্ত্রী দলের স্কটিশ সংসদ সদস্য
স্কটিশ সংসদের প্রিসাইডিং অফিসার
দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
আব্দুল হেকিম চৌধুরী

আব্দুল হেকিম চৌধুরী (১ মার্চ ১৯২৪ - ২৪ মার্চ ১৯৮৬) হলেন বাংলাদেশের একজন প্রখ্যাত রাজনীতিবিদ ও একাধিকবার নির্বাচিত পূর্ব পাকিস্তান প্রাদেশিক পরিষদ ও জাতীয় সংসদ সদস্য।

জন্ম ও পারিবারিক পরিচিতি 
আব্দুল হেকিম ১৯২৪ সালের ১ মার্চ তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার ধর্মপাশার ধর্মপাশা ইউনিয়নের ধর্মপাশা গ্রামে জন্মগ্রহণ করেন। তার পিতার নাম আব্দুর রহমান চৌধুরী।

তার সন্তানরা হলেন

১. রফিকুল হাসান চৌধুরী (জ্যেষ্ঠ পুত্র)

২. কামরুল ইসলাম চৌধুরী

৩. ফখরুল ইসলাম চৌধুরী।

৪. রাউফুল ইসলাম চৌধুরী

রাজনৈতিক জীবন 
আব্দুল হেকিম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-১ (বর্তমানঃ সুনামগঞ্জ-১) আসন থেকে এমপি নির্বাচিত হন। তিনি মোট ৪ বার জাতীয় সংসদ সদস্য হিসেবে কাজ করেছেন

আরও দেখুন 
 ১ম জাতীয় সংসদ নির্বাচন - ১৯৭৩
 ১ম জাতীয় সংসদ সদস্যদের তালিকা

তথ্যসূত্র

বহিঃসংযোগ 
 ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।

১৯২৪-এ জন্ম
১৯৮৬-এ মৃত্যু
প্রথম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
সুনামগঞ্জ জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
টিমো ভেয়ার্নার

টিমো ভেয়ার্নার (, ; জন্ম ৬ মার্চ ১৯৯৬) একজন জার্মান পেশাদার ফুটবলার যিনি একজন ফরওয়ার্ড হিসেবে জার্মান ক্লাব আরবি লাইপজিগ এবং জার্মানি জাতীয় দল-এর হয়ে খেলে থাকেন।

ক্লাব কর্মজীবন

ভিএফবি স্টাটগার্ট
২০১৩ সালের ১লা আগস্ট, তিনি ২০১৩–১৪ ইউয়েফা ইউরোপা লিগ কোয়ালিফাইয়ং পেইস-এ জার্মান ক্লাব ভিএফবি স্টাটগার্ট-এর হয়ে আরেক জার্মান ক্লাব পিএফসি বোটেভ প্লভডিভ-এর বিপক্ষে অভিষিক্ত হন। তখন ভেয়ার্নারের বয়স ছিল ১৭ বছর, চার মাস এবং ২৫ দিন, যার কারণে তিনি বুন্দেসলিগা'র দল ভিএফবি স্টাটগার্ট-এর হয়ে সবচেয়ে কনিষ্ঠ খেলোয়াড় হিসেবে একটি আনুষ্ঠানিক ম্যাচ খেলে ফেলেন।

২০১৩ সালের ১৭ই আগস্ট, তাকে জার্মান ফুটবল লিগ বুন্দেসলিগা'য় জার্মান ক্লাব বায়ের লেভারকুসেন এর বিপক্ষে ম্যাচে প্রথম উপস্থিত হতে দেখা যায়। ২০১৩ সালের ২২ই সেপ্টেম্বর, তিনি তার নিজেস্ব ক্লাব ভিএফবি স্টাটগার্ট-এর হয়ে ইনট্রাচ্ট ফ্রাঙ্ককার্ট-এর বিপক্ষে তার বুন্দেলিগা'র প্রথম গোলটি করেন। একই বছরের ১০ই নভেম্বর, ভেয়ার্নার তার করা নিজেস্ব গোল সংখ্যার হিসাবে আরো দুটি যোগ করেন, কারণ তার দল এসসি ফ্রেইবার্গ-কে ৩-১ গোলে হারায়, খেলায় তিনি ২-০ এবং ৩-১, এই দুই সময়ে গোল করে দলকে এগিয়ে নিয়ে যান, যার কারণে তিনি বুন্দেসলিগার ইতিহাসে সবচেয়ে কনিষ্ঠ খেলোয়াড় হিসেবে এক ম্যাচে দুটি গোল করার কৃতিত্বের মালিক হন।

আন্তর্জাতিক খেলোয়াড়ী জীবন

ভেয়ার্নার জার্মানি জাতীয় কিশোর দলের হয়ে তার দেশের প্রতিনিধিত্ব করেছেন, তিনি অনূর্ধ্ব-১৫, অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলের হয়ে খেলেছেন, সবমিলিয়ে তিনি ৪৮ ম্যাচে ৩৪টি গোল করেন। ২০১০ সালে তিনি জার্মানি অনূর্ধ্ব-১৫ দলের হয়ে পোল্যান্ড-এর বিরুদ্ধে তার প্রথম দেখায় হ্যাট-ট্রিক করেন। দুই বছর পর, তিনি ২০১২ ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ প্রতিযোগিতায় জার্মানি দলের একজন সদস্য ছিলেন, তারা রানার-আপ হয়ে প্রতিযোগিতাটি শেষ করেন।

ভেয়ার্নার ২০১৭ সালে, ইংল্যান্ড দলের বিপক্ষে একটি বন্ধুত্বপূর্ণ ম্যাচ খেলার জন্য জার্মান জাতীয় দলের প্রধান কোচ ইওয়াখিম ল্যোভ-দ্বারা জার্মান জ্যেষ্ঠ দলে ডাক পান এছাড়াও ২০১৮ রাশিয়া বিশ্ব কাপের যোগ্যতার্জন ভিত্তিক ম্যাচে আজারবাইজান এর বিপক্ষে খেলার জন্যও ডাক পেয়ে ছিলেন, খেলা গুলো যথাক্রমে তিনি ২২শে মার্চ এবং ২৬শে মার্চে অনুষ্ঠিত হয়।

২০১৭ সালের ১৭ই মে, রাশিয়ায় অনুষ্ঠেও ২০১৭ কনফেডারেশনস কাপ-এর জন্য জার্মানি দলে ভেয়ার্নার এর নাম ঘোষণা করা হয়।

কর্মজীবনের পরিসংখ্যান

ক্লাব কর্মজীবন

তথ্যসূত্র

বহিঃসংযোগ

 
 
kicker profile 

১৯৯৬-এ জন্ম
জীবিত ব্যক্তি
জার্মান ফুটবলার
জার্মানির আন্তর্জাতিক ফুটবলার
ফুটবল ফরোয়ার্ড
ভিএফবি স্টুটগার্টের খেলোয়াড়
বুন্দেসলিগার খেলোয়াড়
জার্মানি কিশোর আন্তর্জাতিক খেলোয়াড়
৩. লিগার খেলোয়াড়
বাডেন-উটেমবার্গের ফুটবলার
আরবি লাইপৎসিশের খেলোয়াড়
স্টাগার্টের ক্রীড়া ব্যক্তিত্ব
২০১৭ কনফেডারেশনস কাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
২০১৮ ফিফা বিশ্বকাপের খেলোয়াড়
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
ভিএফবি স্টুটগার্ট ২-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
২০১৭ ফিফা কনফেডারেশন্স কাপের খেলোয়াড়
উয়েফা ইউরো ২০২০-এর খেলোয়াড়
জার্মান প্রবাসী ফুটবলার
ইংল্যান্ডে প্রবাসী ফুটবলার
ইংল্যান্ডে জার্মান প্রবাসী ক্রীড়াবিদ
উয়েফা ইউরোপা লিগ বিজয়ী খেলোয়াড়
পুরুষ ফুটবল ফরোয়ার্ড
টটেনহ্যাম হটস্পার ফুটবল ক্লাবের খেলোয়াড়
শিবনাথ বন্দ্যোপাধ্যায়

শিবনাথ বন্দ্যোপাধ্যায় (১১ জুলাই, ১৮৯৭ - ১৬ ডিসেম্বর, ১৯৮২) একজন বাঙালি শ্রমিক নেতা, সাম্যবাদী স্বাধীনতা সংগ্রামী ও সোসালিস্ট ইন্টারন্যাশনালের সদস্য ছিলেন।

প্রারম্ভিক জীবন 
শিবনাথ বন্দ্যোপাধ্যায় ব্রিটিশ ভারতের খুলনা জেলায় জন্মগ্রহণ করেন, তার পিতার নাম ছিল দ্বারকানাথ বন্দ্যোপাধ্যায়। ছোটবেলায় হুগলী জেলায় চলে আসেন। হুগলী মহসিন কলেজে পড়া শেষ করে কলকাতা বিশ্ববিদ্যালয় থেকে এম এস সি পাশ করেন গণিতে। পড়াকালীন প্রবাসীনী দেবীকে বিবাহ করেন তিনি। ১৯২০ সালে অসহযোগ আন্দোলনে যোগ দিয়েছিলেন।

বিপ্লবী কর্মকাণ্ড 
ভারতের স্বাধীনতা সংগ্রামে বৈদেশিক সাহায্য পাওয়ার চেষ্টায় তিনি ১৯২১ সালে সোভিয়েত রাশিয়া চলে যান আফগানিস্তানের ভেতর দিয়ে। এই সময় তিনি দীর্ঘ পথ পদব্রজে অতিক্র্ম করেছিলেন। মস্কোতে লেনিনের মরদেহ নিয়ে যেদিন শোকমিছিল বের হয় সেইদিন তিনি সেখানে পৌছান ও মিছিলে যোগদান করেন। আফগানিস্তানে থাকাকালীন সেখানকার হাবিবিয়া কলেজে বিজ্ঞানের অধ্যাপনা করতেন, রাজা আমানুল্লার সাথে তার আলাপ হয়। কাবুলে ব্রিটিশবিরোধী অস্থায়ী ভারত সরকার গঠনে তিনি ছিলেন অন্যতম প্রধান স্থপতি। মস্কোতে থাকাকালীন প্রায় সব বলশেভিক নেতার সংস্পর্শে আসেন তিনি। মস্কোর টয়লার্স বিশ্ববিদ্যালয়ে শিক্ষকতা করতেন। পূর্ব ইউরোপের অনেক জায়গা ঘুরে ১৯২৪ সালে লন্ডন যান। সেখান থেকে ফেরার পথে পাসপোর্টের সমস্যায় থেকে যান ও সাপুরজি সাকলাওয়াতের নির্বাচনী প্রচারাভিযানে সংগী হন শিবনাথ। শ্রমিক নেতা ক্লিমেন্ট এট্‌লির সহযোগীতায় ১৯২৫ সালে দেশে ফিরে আসেন তিনি। দেশে ফেরার পর মীরাট ষড়যন্ত্র মামলায় আসামী বলে অভিযুক্ত করা হয় তাকে।

শ্রমিক আন্দোলন 
শিবনাথ বন্দ্যোপাধ্যায় ১৯২৯ সালে লিলুয়ায় রেলওয়ে ধর্মঘট পরিচালনা করেন ও ১৯৩৩ সালে অল ইন্ডিয়া ট্রেড ইউনিয়ন কংগ্রেসের কানপুর সম্মেলনে সাধারণ সম্পাদক নির্বাচিত হন। ১৯৩৭ সালে ঐতিহাসিক চটকল শ্রমিক ধর্মঘট পরিচালনা করেন। বাংলার শ্রমিক আন্দোলনের অন্যতম প্রধান মুখ হিসেবে তিনি অল ইন্ডিয়া ট্রেড ইউনিয়ন, হিন্দু মজদুর সভা, ক্যালকাটা ট্রাম শ্রমিক সংগঠন, বেঙ্গল চটকল মজদুর ইউনিয়নের নেতৃত্বে ছিলেন। রেল শ্রমিক সংগঠন ও বঙ্গীয় ব্যবস্থাপক আইন পরিষদের সদস্য ছিলেন। কলকাতার ধাঙড় আন্দোলনেও তিনি নেতার ভূমিকায় ছিলেন। বিভিন্ন সময়ে প্রায় দশ বছর কারাবাস করেছেন তিনি। ১৯৫৪ সালে সরকারী আমন্ত্রণে চীন ভ্রমণ করেন ১৯৭৫ সালে সক্রিয় রাজনীতি থেকে অবসর নিয়ে সামাজিক ও ত্রাণমূলক কাজ করতেন। চটকল শ্রমিকদের জন্য গড়ে তোলেন ভাটপাড়া-নৈহাটি কো-অপারেটিভ ক্রেডিট সোসাইটি।

মৃত্যু 
শিবনাথ বন্দ্যোপাধ্যায় ১৬ ডিসেম্বর, ১৯৮২ সালে মারা যান।

তথ্যসূত্র 

১৮৯৭-এ জন্ম
১৯৮২-এ মৃত্যু
বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
খুলনা জেলার ব্যক্তি
কণাদ তর্কবাগীশ

কণাদ তর্কবাগীশ একজন নবদ্বীপের বিখ্যাত দার্শনিক পণ্ডিত ছিলেন। খ্রীষ্টীয় পঞ্চদশ শতাব্দীতে তিনি বর্তমান ছিলেন।

কণাদ তর্কবাগীশ নবদ্বীপের পণ্ডিত বাসুদেব সার্ব্বভৌমের ছাত্র ছিলেন।

কণাদ তর্কবাগীশের গঙ্গেশ উপাধ্যায়ের তত্ত্বচিন্তামণির উপর 'মণি ব্যাখ্যা' নামক এক প্রসিদ্ধ টীকা আছে। এছাড়া 'ভাষারত্নম' 'আপশব্দ খণ্ডনম' প্রভৃতি গ্রন্থ তাঁর রচিত।

তথ্যসূত্র 

জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ

ভারতীয় দার্শনিক
সংস্কৃত পণ্ডিত
ব্রজেশ হিরজী

ব্রজেশ হিরজী (জন্ম ১৬ই জুন ১৯৭১সাল) হলেন একজন বিশিষ্ট অভিনেতা, যিনি হিন্দি সিনেমা তার কৌতুক ভূমিকা জন্য পরিচিত। তিনি একটি সুপরিচিত টেলিভিশন এবং থিয়েটার ব্যক্তিত্ব। তিনি টেলিভিশনে একটি কমেডি শোতে “টী টাইম মনোরঞ্জন” (১৯৯৪), স্মৃতি ইরানি এবং রাজু শ্রীবাস্তবের সাথে সহ-অভিনেতা হিসেবে প্রথম আত্মপ্রকাশ করেন।

তিনি ৪১টিরও বেশি গুজরাটি ভাষার নাটকগুলিতে অভিনয় করেছেন এবং রেহানা হ্যায় মেরে দিলমে, কাহো না পেয়ার হ্যায়, মুজাহি কুছ ক্যাহনা হ্যায়, গোলমাল রিটার্নস্‌, তুম বিন-সহ প্রভৃতি অনেক সফল হিন্দি ভাষার চলচ্চিত্রে কাজ করেছেন। তিনি দ্য ম্যান্স ওয়ার্ল্ড শোও উপস্থাপনা করেন। সম্প্রতি তাকে একটি খেলার অনুষ্ঠান জোর কা ঝাট্‌কাঃ টোটাল ওয়াইপআউটতে প্রতিযোগী হিসেবে অংশগ্রহণ করতে তাকে দেখা যায়। তাকে বর্তমানে সাব টিভিতে সিটকমের ভাই ভাইয়া আর ব্রাদার-এ দেখা যায়। তিনি বিগ বস্‌ ৬ষ্ঠ মৌসুমে প্রতিযোগী ছিলেন।

ব্যক্তিগত জীবন
ব্রজেশ ১৬ই জুন ১৯৭১ সালে জন্ম গ্রহণ করেন এবং তার বোন পুষ্টি শক্তি, যিনি নিজেও একজন জনপ্রিয় টেলিভিশন অভিনেত্রী মাহি ওয়েতে মাহি চরিত্রে অভিনয়ের জন্য পরিচিত। তিনি হলেন একজন এআইইএসি (আইসেক) –এর প্রাক্তন ছাত্র।

One of his acts with Guddi Maruti in Sorry meri Lorry on Zee TV became very popular specially his phrase Heer bye from Heerji.

চলচ্চিত্র তালিকা

টেলিভিশন

ডাবিং-এ কন্ঠ প্রদান

সরাসরি একশন চলচ্চিত্র

পুরস্কার

তথ্যসূত্র

বহিঃসংযোগ
 
 https://web.archive.org/web/20101201054757/http://businessofcinema.com/news.php?newsid=16892
 Vrajesh Hirjee Biography on Bollycurry

১৯৭১-এ জন্ম
জীবিত ব্যক্তি
২১শ শতাব্দীর ভারতীয় অভিনেতা
বিগ বসের (হিন্দি টিভি ধারাবাহিক) প্রতিযোগী
ভারতীয় টেলিভিশন অভিনেতা
হিন্দি চলচ্চিত্র অভিনেতা
Indian male stage actors
ভারতীয় কণ্ঠাভিনেতা
Gujarati theatre
ভারতীয় মঞ্চ অভিনেতা
কালাচাঁদ বিদ্যালঙ্কার

কালাচাঁদ বিদ্যালঙ্কার কিশোরী ভজন নামক একটি বৈষ্ণব সম্প্রদায়ের প্রতিষ্ঠাতা। সম্ভবত তিনি খ্রীষ্টীয় ঊনবিংশ অব্দে বর্তমান ছিলেন।

কালাচাঁদ বিদ্যালঙ্কার ঢাকা জেলার অন্তর্গত বিক্রমপুর পরগণার ফরশাইল বা ফল্লশালী গ্রামে জন্মগ্রহণ করেন। তিনি একজন বিখ্যাত পণ্ডিত ও পাঠক ছিলেন। তিনি ভাগবতের বহু শ্লোকের অভিনব ব্যাখ্যা করে শ্রোতৃমণ্ডলীকে মুগ্ধ করতেন।

তথ্যসূত্র 

জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ

ভারতীয় দার্শনিক
হিন্দু ধর্মের দার্শনিক
বিপ্লবী

একজন বিপ্লবী এমন একজন ব্যক্তি যিনি সরাসরি বিপ্লবে অংশগ্রহণ করেন বা তা সমর্থন করেন। এছাড়াও, বিশেষণ হিসাবে ব্যবহার করা হলে, বিপ্লব শব্দটি এমন একটি বিষয়কে বোঝায় যা সমাজের উপর বা মানুষের প্রচেষ্টার উপর আকস্মিক প্রভাব ফেলেছে।

তথ্যসূত্র 

বিপ্লবী
আব্দুর রইছ

এডভোকেট আব্দুর রইছ (১ মে ১৯৩১ - ১৮ ডিসেম্বর ১৯৮৮) হলেন বাংলাদেশের একজন প্রখ্যাত রাজনীতিবিদ ও পূর্ব পাকিস্তান প্রাদেশিক পরিষদ ও জাতীয় সংসদ সদস্য। ১৯৭৩ সালের তিনি ১ম জাতীয় সংসদ নির্বাচনে সাবেক সিলেট-৩ (বর্তমানঃ সুনামগঞ্জ-৩) আসন থেকে সংসদ সদস্য নির্বাচিত হন।

জন্ম ও পারিবারিক পরিচিতি 
আব্দুর রইছ ১৯৩১ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার জগন্নাথপুরের পাটলী ইউনিয়নের বনগাঁও গ্রামে জন্মগ্রহণ করেন। রফিকা রইছ চৌধুরীর সাথে তিনি বিবাহবন্ধনে আবদ্ধ হন। তাদের সন্তান হলেন সুনামগঞ্জের ১ম জেলা পরিষদ প্রশাসক ব্যারিষ্টার এম. এনামুল কবির ইমন। তার স্ত্রী ছিলেন সুনামগঞ্জ জেলা মহিলা আওয়ামী লীগের আমৃত্যু সভানেত্রী।

কর্ম ও রাজনৈতিক জীবন 
তিনি বাংলাদেশের সংবিধান রচনায় গুরত্বপূর্ন ভূমিকা পালন করেন। ১৯৮৭ সালে জেলা বারের সভাপতির দায়িত্ব পালন করেন।

আব্দুর রইছ রাজনীতিতে গণতন্ত্র ও এলডি এফ এর সাথে ছিলেন। তিনি ১৯৬৯ সালে আওয়ামীলীগে যোগদান করেন। ১৯৭০ সালে প্রাদেশিক পরিষদের সদস্য নির্বাচিত হন। ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-৩ (বর্তমানঃ সুনামগঞ্জ-৩) আসন থেকে এমপি নির্বাচিত হন। ১৯৭৩ থেকে ১৯৮৮ সাল পর্যন্ত ছিলেন সুনামগঞ্জ জেলা আওয়ামী লীগের আমৃত্যু সভাপতি। এর আগে সুনামগঞ্জ জেলা আওয়ামী লীগের সাধারণ সম্পাদকের দ্বায়িত্ব পালন করেন তিনি।

স্বাধিকার আন্দোলন ও মুক্তিযুদ্ধে অবদান 
তিনি স্বাধীনতা সংগ্রামে সক্রিয়ভাবে অংশগ্রহণ করেন।তিনি
মুক্তিযুদ্ধকালীন সময়ে সুনামগঞ্জ এ সর্বদলীয় সংগ্রাম কমিটির সদস্য সচিবের দায়িত্ব পালন করেন।

মুত্যু 
১৮ ডিসেম্বর ১৯৮৮সালে মৃত্যু বরণ করেন।

আরও দেখুন 
 ১ম জাতীয় সংসদ নির্বাচন - ১৯৭৩
 বাংলাদেশের ১ম জাতীয় সংসদের সদস্যদের তালিকা।

তথ্যসূত্র

বহিঃসংযোগ 
 ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।

১৯৩১-এ জন্ম
১৯৮৮-এ মৃত্যু
সুনামগঞ্জ জেলার রাজনীতিবিদ
বাংলাদেশী মুসলিম
প্রথম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
পাকিস্তান জাতীয় পরিষদের সদস্য
বাংলাদেশের স্বাধীনতা যুদ্ধে জড়িত ব্যক্তি
সুনামগঞ্জ জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
কুলদানন্দ ব্রহ্মচারী

কুলদানন্দ ব্রহ্মচারী একজন বাঙালি সাধক। ১২৭৪ বঙ্গাব্দের (১৮৬৮ খ্রীষ্টাব্দ) ২৫শে কার্ত্তিক, রবিবার বৈকুণ্ঠ চতুর্দ্দশীর রাতের ঢাকা জেলার পশ্চিমপাড়ার ইছাপুর গ্রামে তার জন্ম হয়। তার পিতা কমলাকান্ত বন্দ্যোপাধ্যায়, মাতা হরসুন্দরী দেবী। পিতা কমলাকান্ত বন্দ্যোপাধ্যায় একজন তান্ত্রিক সাধক ছিলেন।

কুলদানন্দ ছাত্রজীবনে আনুষ্ঠানিক ব্রাহ্ম ছিলেন। পরবর্তী জীবনে তিনি প্রসিদ্ধ সাধক বিজয়কৃষ্ণ গোস্বামীর শিষ্যত্ব গ্রহণ করেন।

তার রচিত গ্রন্থের মধ্যে শ্রীশ্রীসদ্‌গুরুসঙ্গ প্রধান।

১৩৩৭ বঙ্গাব্দের আষাঢ় মাসে কুলদানন্দের মৃত্যু হয়।

তথ্যসূত্র

সাধক
লা ইগেরা

লা ইগেরা () বলিভিয়ার বাইয়েগ্রান্দে প্রদেশের একটি ছোটো গ্রাম। এই গ্রামে বিপ্লবী চে গেভারাকে হত্যা করা হয়।

ভূগোল
এই গ্রামটি সান্তা ক্রুস দে লা সিয়েররার ১৫০ কিলোমিটার দক্ষিণ-পশ্চিমে ও পুকারার ১৫ দক্ষিণ-পশ্চিমে অবস্থিত। লা ইগেরা সমুদ্রপৃষ্ঠ থেকে ১৯৫০ মিটার উঁচুতে অবস্থিত।

ইতিহাস
বলিভিয়ার সেনাবাহিনীর ভাষ্যমতে তারা গেভারাকে ৭ অক্টোবর গ্রেফতার করে এবং তার মৃত্যু হয় ৯ অক্টোবর ১৯৬৭ সাল বেলা ১.১০ টায়। মৃত্যুর এ সময়কাল এবং ধরন নিয়ে মতভেদ এবং রহস্য এখনো আছে। ধারণা করা হয় ১৯৬৭ সালের এই দিনটিতে এই গ্রামে নিরস্ত্র অবস্থায় নয়টি গুলি করে হত্যা করা হয় বন্দী চে গেভারাকে।

তথ্যসূত্র

বহিঃসংযোগ 
 মৃত্যুহীন চে, স্বপ্নবান চে, বাংলানিউজটোয়েন্টিফোর.কম

চে গেভারা
ভগৎবীর তামাঙ

ভগৎবীর তামাঙ (১ জুন, ১৮৫৯ - ১৯২৪) একজন ব্রিটিশ বিরোধী স্বাধীনতা আন্দোলনকারী শহীদ। তিনি জাতিতে গোর্খা ছিলেন। জেলে বন্দী অবস্থায় মারা যান।

বিপ্লবী কর্মকাণ্ড
ভগৎবীর তামাঙ এর জন্ম হয়েছিল ব্রিটিশ ভারতের দার্জিলিং জেলার গয়াবাড়ি চা বাগান এলাকায়। তার পিতার নাম আশিকদেও তামাঙ। গয়াবাড়িতে কর্মরত ছিলেন ভগৎবীর। ১৯২১ সালে অসহযোগ আন্দোলনে যোগ দেন বৃদ্ধ বয়েসে। চা বাগান কর্মী ও শ্রমিকদের সংগঠন গড়ে তোলেন তিনি। সরকারবিরোধী কার্যকলাপের জন্যে কয়েকবার গ্রেপ্তার হয়ে তার অল্পকালের জেল হয়েছিল।

মৃত্যু
১৯২৩ সালের আগস্ট মাসে পূনরায় গ্রেপ্তার হন ভগৎবীর তামাঙ এবং দার্জিলিং জেলেই মারা যান।

তথ্যসূত্র

১৮৫৯-এ জন্ম
১৯২৪-এ মৃত্যু
ভারতীয় বিপ্লবী
ভারতবর্ষের স্বাধীনতা আন্দোলনের শহীদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
দার্জিলিং জেলার ব্যক্তি
সিংঘি কাংরি

সিংঘি কাংরি হচ্ছে কারাকোরাম পর্বতশ্রেণীর  উচ্চতায় অবস্থিত একটি পর্বতশৃঙ্গ। এটি চীন সীমান্তের সিয়াচেন হিমবাহ অঞ্চলে (পাকিস্তানের দ্বারা দাবিকৃত এবং ভারতের দ্বারা অধিকৃত এলাকা) অবস্থিত। ১৯৭৬ সালে জাপানের একদল অভিযাত্রীরা সর্বপ্রথম এই পর্বতে আরোহণ করে।

আরো দেখুন
 ভারতের পর্বতের তালিকা
ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গ তালিকা

তথ্যসূত্র

বহিঃসংযোগ
 পিকবেগার-এ "সিংঘি কাংরি"
 পিকওয়্যার-এ "সিংঘি কাংরি"

জিনজিয়াংয়ের পর্বত
জম্মু ও কাশ্মীরের পর্বত
কারাকোরামের সাত-হাজারী
ক্লাইড ওয়ারহিফটিক

ক্লাইড এ. ওয়ারহিফটিক  (১ ডিসেম্বর ১৯১৯ ৬ এপ্রিল ১৯৯৪) হচ্ছেন একজন মার্কিন ভূ-পদার্থবিদ। তার গবেষণায় সিয়েরা নেভাদা, ক্যালিফোর্নিয়া কোস্ট রেঞ্জের ভু তত্ব এবং আলাস্কার হিমবাহ অন্তর্ভুক্ত ছিল। তিনি  সান ফ্রান্সিস্কো এবং উপকূলীয় এলাকার ভুতত্ত্বের যে ক্ষেত্র তার অগ্রণী হিসেবে উল্লেখযোগ্য।

জীবনী 
ওয়ারহিফটিক ক্যালিফোর্নিয়ার ফ্রেসনোতে জন্মগ্রহণ করেন ও সেখানেই বড় হয়ে উঠেন। তিনি ১৯৪১ সালে ক্যালটেক থেকে ভূপ্রকৃতবিদ্যায় স্নাতক ডিগ্রি অর্জন করেন এবং ১৯৫৩ সালে হার্ভার্ড থেকে ভূপ্রকৃতবিদ্যায় পিএইচডি ডিগ্রি অর্জন করেন। তিনি ১৯৪১ সাল থেকে আমৃত্যু পর্যন্ত যুক্তরাষ্ট্রের জিওলজিকাল সার্ভে (ইউএসজিএস) -এর জন্য কাজ করেছেন,  পাশাপাশি ১৯৬০ থেকে ১৯৮২ সাল পর্যন্ত তিনি ইউনিভার্সিটি অফ ক্যালিফোর্নিয়াতে শিক্ষকতা করেছেন। ওয়ারহিফটিক ১৯৮৯ সালে জুওলজিক্যাল সোসাইটি অব আমেরিকার দ্বারা "বিশিষ্ট ক্যারিয়ার পুরস্কার" গ্রহণের পর নিজেকে সমকামী হিসেবে আত্মপ্রকাশ করেন। তার ফেলো ভুপদার্থবিদ এলান কক্সের সাথে তার মৃত্যু পর্যন্ত গভীর সম্পর্ক ছিল। এলান ১৯৮৭ সালে মৃত্যুবরণ করেন। তিনি সান ফ্রান্সিকোতে ৭৪ বছর বয়সে হার্ট ফেইল করে মারা যান।

ওয়ারহাফটিগ পাবলিক ট্রান্সপোর্ট ব্যবহারে বেশি আগ্রহী থাকতেন। তিনি অটোমোবাইল এবং এরোপ্লেন এড়িয়ে চলতেন এবং নিয়মিত ভাবে সমুদ্রপথে চলাফেরা করে আলাস্কায় তার কর্মক্ষেত্রে যেতেন। তিনি ইউএসজিএসের অনুমতি নিয়ে ঘোড়ায় চালিত গাড়িতে করে তার কাজ পরিচালনা করতেন। তিনি সাধারণ মানুষের কাছে জনপ্রিয় এমন কিছু ফিল্ড গাইড তৈরী করেন; যেগুলো হলোঃStreetcar to Subduction and Other Plate Tectonic Trips by Public Transport in San Francisco, A Walker's Guide to the Geology of San Francisco, and The Hayward Fault in Hayward and Fremont, via BART।

বৈজ্ঞানিক কাজ
ওয়ারহিফটিগ ভুপ্রকৃতিবিদ্যায় তাৎপর্যমণ্ডিত অবদান রেখেছেন। তিনি প্রথম উপকূলীয় বিজ্ঞানী যিনি টেকটোনিক প্লেটের কারণে যে ভূমিকম্প হয়; এ বিষয়ে জনসচেতনতা সৃষ্টি করেন। তিনি বনের ব্যবস্থাপনাগত চর্চার মাধ্যমে ভুপ্রকৃতিবিদ্যাকে; পরিবেশের সমস্যাতে প্রয়োগের ক্ষেত্রে ছিলেন অগ্রনী। তিনি ১৯৭৫ সালে ক্যালিফোর্নিয়ার ফরেস্ট্রি বোর্ডে নিয়োগ পান। যেখানে তিনি ফরেস্ট চর্চাকে আইনিভাবে নিয়ে আসেন; যার ফলে ফরেস্ট ম্যানেজমেন্টে; দীর্ঘস্থায়ী জিওমরফোলজিক্যাল প্রভাবের সৃষ্টি হয়। যারা সিরিয়াস ভুপ্রকৃতবিদ্যায় গবেষণা বা অধ্যয়ন করতে ইচ্ছুক; তাদেরকে এ বিষয়ের প্রতি আগ্রহী করে তুলতে তার অবদানকে গুরুত্বপূর্ণ বলে বিবেচনা করা হয়।

১৯৬৭ সালে, ওয়াহহার্টিফক কোয়ার্টানারী জিওলজি এবং জিওলজিক্যাল সোসাইটি অব আমেরিকার জিওমরফোলজি বিভাগ কর্তৃক ক্রিক ব্রাইয়ান এওয়ার্ড  এবং ১৯৮৯ সালে জিএসএ ডিস্টিংগুইসড ক্যারিয়ার এওয়ার্ড পান।

গ্রন্থ

তথ্যসূত্র

বহিঃসংযোগ
 Finding Aid to the Clyde Wahrhaftig Papers at The Bancroft Library
 Berkeley Alumni Magazine article on Wahrhaftig's life

American geologists
American geophysicists
United States Geological Survey personnel
এলজিবিটি বিজ্ঞানী
Gay men
LGBT scientists from the United States
১৯১৯-এ জন্ম
১৯৯৪-এ মৃত্যু
হার্ভার্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক